Indonesië

Indonesië is een land in Zuud-Oôst-Azië. Den oôdstad is Jakarta op Java. 't land telt tehenwoordig meer as 240 miljoen mênsen op een oppervlak van 1.904.569 km².

Tot 1949 maekende 't land ongerdeel uut van ut Nederlandse koloniale riek onger de neam Nederlands Oôst Indië. De Hollanders in Zeeuwen kwamme d'r voo 't eerst in 1602. Jakarta wie vervolgens d'n ôodstad van 't land, onger d'n Nederlandse neam Batavia. Nederlands Nieuw-Guinea was een Nederlands overzeês gebiedsdeêl van 1949 toe 1962. De oôdstad was Hollandia, tehenwoordig Jayapura. In de jearen vuuftig was ut binnenland nog groôtendeels onbekend, op de kearte was ut een blinde vlekke. Het land telde in 1962 nie meer dan een half miljoen inweuners, minder as 1 per km².

Tehenwoordig meakt ut deel uut van Indonesië. Vee immigranten van Jaova verdringen de oorspronkelijke Papoeao's, wat leid tot spanningen.

Oôst-Timor waos 't 'n kolonie van Portuhal, in tegenstellienge tot Indonesië, dat-a 'n kolonie van Nederland waos. In de jaeren '50 ist deu Indonesië bezet. Oôst-Timor is in 2007 onafhankelijk 'eworre. D'n oôdstad is Dili. Oôst-Timor bezit zo'n bee'ie d'n helt van ut eiland Timor. D'n oaren helt is nog wel van Indonesië.

Op 26 december 2004 vong een zeer zwaere zeêbeving plaes in de Indische Oceaon bie Indonesië, die een tsunaomi veroorzaekende die zich in verscheie richtingen over de Indische Oceaon verplaesende.

De beving ao een kracht van 9,1 op de schaol van Richter mee meer as 200.000 doôden as gevolg, vooral in Atjeh. Zelfs toet an Afrika viele doôdeleke slachtoffers. Zwaer getroffen lan'n waere varder Sri Lanka, India en Thailand. Ok 36 Nederlanders ao 't nie overleefd.

Op 1 oktober 2005 wiern op t Indonesische eiland Bali ienkele bomanslaehen epleegt. Deze anslaehen hebeurn in de plekn Kuta en Jimbaran. De iste twi explosies vonn'n plekke om 18:50 bie twi resterantjes in Jimbaran en rond 19:00 lokale tied von een explosie plekke in Kuta bie resterant Raja. De plekkn lihhen oengeveer 30 kilemeter van mekaren vandaen. In totaal vieln 22 dodelijke slachtoffers. Onder de dooie warn drie Australiers, een Japanner en veertien Indonesiers, en de daders. 't Antal gewon'n kwam op 134.

Onder de slachtoffers warn drie daders die warschijnluk warn gerekruteerd deur Jemaah Islamiah, een orhanisasie die contact ei bie Al-Qaida. Het brein achter de anslaehen was vermoedeluk Noordin Mohamed Top.De Jemaah Islamiah ontken'n dan ze 't brein warn achter de anslaehen.

Op 11 april 2012 vong een zeer zwaere zeêbeving plaes in de Indische Oceaan bie Indonesië, die een tsunaomi veroorzaekende die zich in verscheie richtingen over de Indische Oceaon verplaesende. De zeebeving dee zich voor om 08:38:38 (UTC) op een diepte van 33 kilometer. Vrijwel direct wier een tsunami waerschuwing of'egeven, voor de complete Indische Oceaon

Klimaot
't Klimaot van Indonesië is tropisch mie vee rehenval, zunneschien, oôhe temperatuurn en luchvochtigeid 't aele jaer deur. 't Land lig precies op den evenaer. De Julianatop is een van de hoôgste bergen van 't land, net iets leager dan de Carstenzpiramide.

 Bezienswaordigheden 
 Tempelcomplex van Borobudur
 Nationaol park Ujung Kulon
 Nationaol park Komodo
 Prambanan-tempels
 Nationaol park Lorentz
 Tropisch regenwoud van Sumaotra
 Tobameer op Sumaotra
 Bromo (vulkaan)
 Vele tempels op Bali
 Art deco architectuur in Bandung en Malang

 Zie ok 
 Oôst-Timor
 Zeêbeving Indische Oceaon 2004

 Lienks nae buten 
 Landenweb
 Britannica
 World Factbook
 City Population
 AlleCijfers
 Klimaatinfo 
 World Meteo. Org.
 Historiek


Categorie:Land
Categorie:Eiland